עכבישאים

עכבישאים (שם מדעי: Araneae) הם סדרה של פרוקי-רגליים במחלקת העכבישנים הידועים בטווית קורים מבטנם. ידועים קרוב ל-40,000 מינים של עכבישאים, אולם בשל גודלם הקטן יחסית מעריכים כי מספר המינים גדול בהרבה. לעכבישאים עד שמונה עיניים, שמונה רגליים והם חסרי כנפיים. החלק המרכזי של גופם בנוי משתי יחידות: יחידת ראש-חזה, שאליה מחוברות שמונה הרגליים, ויחידת בטן. זאת בניגוד לחרקים שלהם יש יחידת ראש, יחידת חזה ויחידת בטן, ושש רגליים וכנפיים (או כנפיים מנוונות) המחוברות ליחידת החזה. העכביש בעל מוטת הרגליים הגדולה ביותר הוא ההטרופודה מאקסימה שמוטת רגליו מגיעה ל-30 ס"מ. העכביש הכבד ביותר הוא תראפוזה בלונדי שמשקלו מגיע ל-170 גרם. רוב העכבישאים צדים חרקים על ידי לכידתם במלכודות – רשתות שהם טווים מהקורים שהם מייצרים. הקורים הם חוטי חלבון חזקים מאוד, הנוצרים באיברים הנקראים פטמות טווייה (Spinneret) הממוקם בחלק התחתון של בטן העכביש. כל העכבישאים מייצרים קורים, אולם לא כולם משתמשים בהם כדי לטוות רשתות מורכבות. הקורים משמשים גם לטיפוס, לעטיפת טרף בתוך פקעת ולמטרות רבות אחרות. רוב העכבישאים הם ארסיים (למעט הגיבנניים, הליפיסטידיים וההולרכאידיים (Holarchaeidae), אך רק כ-30 מהם בעלי ארס העלול להזיק ולסכן לבני אדם, במיוחד עכבישי משפך אוסטרליים, עכביש נודד ברזילאי, אלמנות וארסניים. עם זאת הם ינשכו רק למטרות הגנה. העכבישאים הם מונופילטיים. בעבר דנו מיהם קרובי משפחתם האבולוציוניים הקרובים ביותר, וכיצד כל אלה התפתחו מאבותיהם הקדומים, מלקוחנים, שהיו בעלי חיים ימיים. קלדוגרמה זו משנת 2019 ממחישה את היחסים הפילוגנטיים של העכבישאים. לעכבישנים חסרים כמה מאפיינים של מלקוחנים אחרים, כגון פיות המכוונים לאחור ו"בסיסי לסת" בבסיס רגליהם; שתי התכונות הללו הן חלק ממערכת האכילה של פרוקי רגליים קדומים. במקום, יש להם פיות המכוונים קדימה ומטה, והם מצוידים באמצעים כלשהם לנשימת אוויר. עכבישאים נבדלים מקבוצות עכבישנים אחרות בכמה מאפיינים, כולל טווייה, ובזכרים, הופעת רגלבחנין המותאם במיוחד להעברת זרע. במיתולוגיה היוונית, אישה בשם ארכנה התפארה שהיא אורגת טוב יותר מן האלה אתנה. אתנה באה אליה מחופשת לאישה זקנה ואמרה לארכנה להתחרט על ההיבריס (חטא הגאווה) שלה, אולם ארכנה עשתה ההפך וקראה תיגר על אתנה. האישה הזקנה הורידה את תחפושתה והתחרות החלה. אתנה ארגה איור המתאר את סכסוכה עם פוסידון על העיר אתונה, בעוד ארכנה ארגה איור המתאר מעשים לא מוסריים רבים של זאוס. אתנה כעסה מאוד על מיומנותה של ארכנה (התחרות מעולם לא הוכרעה) ועל הנושא שבחרה, והכתה את ארכנה. ארכנה תלתה את עצמה ומתה. אתנה, אכולת רגשות אשם, הפכה אותה לעכביש הראשון ומאז היא אורגת את רשתה. העכביש מוזכר בתנ"ך, בדרך כלל בדגש על קוריו, כך בספר ישעיהו, פרק נ"ט, פסוק ה' וספר איוב, פרק ח', פסוק י"ד. בדרך כלל האזכורים במקרא נועדו להדגיש את קורי העכביש כחוטים דקיקים ולא יציבים, הללו מהווים משל לחוסר הביטחון או חוסר התוחלת בקיומם של הרשעים. ישנם מקומות בתנ"ך שבהם כתוב עש, אך תרגום השבעים מפרש שהכוונה לעכביש, כך בספר איוב, פרק כ"ז, פסוק י"ח ובספר תהלים, פרק ל"ט, פסוק י"ב. ייתכן שתרגום שונה זה נעשה בעקבות התיאור של הפסוקים את העש או ביתו כשבריריים. רוב הפרשנים אינם מסכימים עם תרגום זה, אך יש חוקרים שכן. כמו כן בספר משלי, פרק ל', פסוק כ"ח מוזכרת השממית, רוב הפרשנים המסורתיים סבורים שזה העכביש, על אף שרוב החוקרים סבורים שזו השממית של ימינו. לעכביש תפקיד באגדה דוד והצרעה והעכביש של חז"ל. אגדה ידועה במיתולוגיה הסקוטית מספרת על רוברט הראשון שלאחר כישלונות במלחמה מול האנגלים, הוא למד מעכביש לא לוותר לאחר שראה אותו מנסה לטוות את קוריו פעם אחר פעם, וממשיך אף על פי שנכשל. בקומיקס ידוע גיבור העל ספיידרמן של מארוול קומיקס. מדובר בצעיר מניו יורק בעל כוחות על המאפשרים לו יכולות על של עכביש כמו טיפוס על קירות וכן כוחות על אחרים (כמו זריזות מוגברת, כוח מוגבר, חוש שישי ועוד). משפחות מודגשות מציינות שיש במשפחה לפחות מין אחד בעל ארס מסוכן לאדם. מקורות: The World Spider Catalog, Version 8.0 (families, species count) Synopsis of the described Araneae of the World (suborders) המילה עַכָּבִישׁ מופיעה בתנ"ך. בערבית מכונה העכביש עַנְכַּבּ או עַנְכַּבּוּת (عَنْكَبُوت) ובארמית: עַכּוּבִיתָא. עכבישנים עקרבישאים פרווניתיים ספיידרמן עכביש מטוגן עכבישים, דף שער בספרייה הלאומית עכבישאים, באתר ITIS (באנגלית) עכבישאים, באתר NCBI (באנגלית) עכבישאים, באתר Animal Diversity Web (באנגלית) עכבישאים, באתר האנציקלופדיה של החיים (באנגלית) עכבישאים, באתר GBIF (באנגלית) עכבישאים, באתר אנציקלופדיה בריטניקה (באנגלית) עכבישאים ברשת: אתר העכבישאים הישראלי "העכביש", מאמר באנגלית בנושא טווית הקורים עמיר וינשטיין, "חרקים – עולם קטן בגדול", לא רק רשת: 33 עובדות ומיתוסים על עכבישים, באתר ynet, 18 באוגוסט 2012 ניו יורק טיימס, טווים חלומות: העכבישים ככל הנראה חולמים בזמן השינה, באתר הארץ, 10 באוגוסט 2022 עכבישים בעברית ביוטיוב JEFFREY W. SHULTZ, A phylogenetic analysis of the arachnid orders based on morphological characters, Zoological Journal of the Linnean Society 150, 2007-06-01, עמ' 221–265 doi: 10.1111/j.1096-3642.2007.00284.x Richard J. Howard, Gregory D. Edgecombe, David A. Legg, Davide Pisani, Exploring the evolution and terrestrialization of scorpions (Arachnida: Scorpiones) with rocks and clocks, Organisms Diversity & Evolution 19, 2019-03-01, עמ' 71–86 doi: 10.1007/s13127-019-00390-7 החי בימי המקרא המשנה והתלמוד, מנחם דור, ספרי גרפאור-דפטאול, 1997, עמוד 211 ספר ישעיה, פרק נ"ט, פסוק ה' עכביש ממשפחת Actinopodidae. עכביש ממשפחת הקופצניים. עכביש גינה אירופי ממשפחת הגלגלניים. עכביש דייג ממשפחת הענבלניים עם צאצאיו. עכביש ממין Tibellus oblongus צד שפירית אלמנה מהמין Latrodectus hesperus